**NOTĂ INFORMATIVĂ**

#### la proiectul Hotărârii Guvernului cu privire la modificarea Regulamentului privind acordarea compensațiilor bănești anuale personalului de conducere şi didactic din instituțiile de învățământ general public, aprobat prin Hotărârea Guvernului nr. 969/2018

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului cu privire la modificarea Hotărârii Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public a fost elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite**
 |
| Proiectul Hotărârii Guvernului cu privire la modificarea Regulamentului privind acordarea compensațiilor bănești anuale personalului de conducere şi didactic din instituțiile de învățământ general public, aprobat prin Hotărârea Guvernului nr. 969/2018 a fost elaborat în scopul completării și modificării unor prevederi din hotărârea respectivă. În procesul de implementare a Hotărârii Guvernului nr. 969/2018, s-a constatat că diferite instituții acordă Compensația beneficiarilor în diferite perioade de timp, de ex., unele o oferă în primul semestru al anului, altele în al doilea semestru. Pentru a uniformiza perioada de acordare a compensației, se propune stabilirea perioadei de alocare a compensației pe parcursul lunii octombrie.Conform Codului educației nr. 152/2014, art. 134, compensațiile bănești anuale pentru cadrele didactice sunt un drept al personalului didactic, o garanție socială, oferită nominal, în scopul dezvoltării personale, asigurând motivarea cadrelor didactice pentru creșterea profesională. Totodată, conform ordinului Ministerului Finanțelor nr. 208/2015 privind Clasificația bugetară compensațiile bănești anuale pentru personalul de conducere și didactic sunt planificate și achitate conform Codului economic 270000 ”Prestații sociale”, codul economic 272500 ”Compensații”, care nu se restituie și nu se reflectă în evidența contabilă a instituției ca datorii ale angajaților (Ordinul MF nr. 216/2015). Astfel, în scopul implementării politicii de debirocratizare și asigurării încrederii în personalul beneficiar de compensație că aceștea vor utiliza mijloacele financiare coresponzător prevederilor din HG nr.969/2018 se exclude necesitatea de a prezenta, până la 31 decembrie, dministrației instituției de învățământ documente confirmative privind utilizarea compensației conform destinației. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Proiectul Hotărîrii Guvernului cu privire la modificarea Hotărârii Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public nu are ca scop armonizarea legislației naționale cu legislația Uniunii Europene și nu necesită descrierea gradului de compatibilitate. |
| 1. **Principalele prevederi ale proiectului și evidențierea elementelor noi**
 |
| În scopul debirocratizării și implementării eficiente a Hotărârii Guvernului nr.969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public, se propun următoarele completări și modificări:* stabilirea lunii octombrie ca perioadă de acordare a compensației beneficiarilor;
* excluderea necesității de raportare la finele anului financiar.

Prin proiectul propus se propune excluderea necesității de raportare la finele anului financiar privind utilizarea compensației conform destinației, începând cu anul curent. Iar stabilirea lunii octombrie ca perioadă de acordare a compensației beneficiarilor se propune a implementa din 01 ianuarie 2024, deoarece pentru acest an, în multe cazuri, administrațiile publice locale au alocat deja aceste compensații beneficiarilor.În context, prezenta hotărâre se propune a intra în vigoare la data publicării în Monitorul Oficial al Republicii Moldova, cu excepția punctului 1, lit. a) care se va pune în aplicare din 1 ianuarie 2024. |
| 1. **Fundamentarea economico-financiară**
 |
| Modificările propuse nu vor contribui la creșterea sumei necesare pentru achitarea compensației pentru anul fiscal 2024. Astfel, cheltuielile aferente punerii în aplicare a proiectului hotărârii vor fi acoperite integral din contul și în limita alocațiilor prevăzute în bugetul de stat. |
| 1. **Modul de încorporare a actului în cadrul normativ în vigoare**
 |
| Pentru implementarea prezentului proiect de Hotărâre a Guvernului cu privire la transmiterea unor bunuri nu va fi necesară modificarea altor acte normative. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239/2008 privind transparența în procesul decizional, anunțul referitor la inițierea procesului de modificare a Hotărârii Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere si didactic din instituțiile de învățământ general public a fost plasat pe pagina web oficială a Ministerului Educației și Cercetării, compartimentul Transparență, directoriul Transparență decizională, secțiunea [Anunțuri privind inițierea elaborării deciziilor](https://mec.gov.md/ro/content/anunturi-privind-initierea-elaborarii-deciziilor) https://particip.gov.md/ro/document/stages/anunt-referitor-la-initierea-procesului-de-modificare-a-hotararii-guvernului-nr-9692018-pentru-aprobarea-regulamentului-privind-acordarea-compensatiilor-banesti-anuale-personalului-de-conducere-si-didactic-din-institutiile-de-invatamant-general-public/11048  |
| **8. Constatările expertizei anticorupție** |
| Proiectul urmează a fi expertizat de CNA  |
| **9. Constatările expertizei de compatibilitate** |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| **10. Constatările expertizei juridice** |
| Proiectul urmează a fi expertizat de Ministerul Justiției. |
| **11. Constatările altor expertize** |
| Proiectul de hotărâre nu necesită a fi supus altor expertize. |

**Ministru Dan PERCIUN**

Ex.: A.Prisăcaru, tel. 0 22 232785